Miljoene bestee aan biblioteke in afgeleë gebiedeFoto: Pixabay/Pexels.com Die Wes-Kaapse departement van sport en kultuur het bekend gemaak hulle het meer as R171 miljoen belê in die opgradering en bou van nuwe biblioteekfasiliteite in afgeleë gebiede. Die departement het in sy voorlegging aan die parlement gesê alle nuwe biblioteke wat tydens die 2017/2018‑boekjaar gebou is, is in afgeleë gebiede oral in dié provinsie gebou. Die departement het verder gesê die “After School Game Changer” vir arm leerders, waaraan meer as 72 000 leerders deelneem, het ŉ 85%‑sukseskoers. 82% van die leerders wat aan die program deelneem, het gesê dat hulle veiliger voel in die naskool-omgewing as wat hulle by die huis sou voel. Die program poog op deelname van leerders aan naskoolse aktiwiteite te verhoog en gereelde bywoning te verseker deur die aantreklikheid en gehalte van dié programme te verbeter. Die departement kon ook met behulp van ŉ beloningstoelaag van R3,237 miljoen van die uitgebreide program vir openbare werke daarin slaag om indiensnemingsgeleenthede vir jeugdiges te skep.